section_heading: Životopis
paragraph_text: U kulturi je pridonio integraciji bunjevačkih Hrvata u hrvatski kulturni prostor. Pridonio je u glazbenom području. Bio je pročelnik odjela za glazbu, prvi zborovođa muškog zbora Hrvatskog prosvjetnog društva Neven, a skupa s Mihovilom Katancem osnovao je Hrvatsko pjevačko društvo Neven 4. prosinca 1920. godine. U Nevenu su također djelovala njegova dvojica sinova, a Matej je i sam često pjevao u zboru, najčešće dionice basa i baritona. Nije se slagao s karađorđevićevskim režimom.